আম কাঁঠালের ছুটি
আম কাঁঠলের ছুটি ২০২৩ সালের একটি বাংলা ভাষার বাংলাদেশী শিশুতোষ চলচ্চিত্র। এটি প্রযোজনা ও পরিচালনার পাশাপাশি চিত্রনাট্য ও সংলাপ রচনা, চিত্রগ্রহণ, সম্পাদনা এবং সাউন্ড ডিজাইন করেছেন মোহাম্মদ নূরুজ্জামান। এটি শরীফ উদ্দিনের মইন্না ভাই বল্লা রাশি ছোটগল্প অবলম্বনে নির্মিত হয়েছে। এই চলচ্চিত্রে সত্তর, আশি ও মধ্য নব্বই দশকের শিশু কিশোরদের শৈশব কৈশোরের কাহিনী তুলে ধরা হয়েছে। সিনেমাটির আন্তর্জাতিক সংস্করণের নাম দেওয়া হয়েছে সামার হলিডে। এটি ১৮ই আগস্ট প্রেক্ষাগৃহে মুক্তি পায়।